Լևոն Չայլախյան

Լևոն Միքայելի Չայլախյան (, ), հայ ֆիզիոլոգ, կենսաֆիզիկոս, էմբրիոլոգ։ Հիմնականում գործել է Ռուսաստանի Դաշնությունում, դարձել այդ երկրի գիտությունների ակադեմիայի անդամ, երկար տարիներ աշխատել որպես այդ ակադեմիայի տեսական և փորձարարական կենսաֆիզիկայի ինստիտուտի տնօրեն (ինստիտուտը գործում է Մոսկվայի մարզի Պուշչինո քաղաքում)a: Անվանի կենսաբան, Ռուսաստանի գիտությունների ակադեմիայի ակադեմիկոս Միքայել Չայլախյանի որդին է։

Լևոն Չայլախյանը երեք գիտաշխատողների հետ աշխարհում առաջին անգամ կլոնավորել է կաթնասուն կենդանի՝ Մաշա անվանված մկնիկը։ Դա տեղի է ունեցել նշանավոր Դոլլի գառնուկի կլոնավորումից տասը տարի առաջ։ Լևոնը 450-ից ավելի գիտական աշխատանքներ է հրապարակել Ռուսաստանում և այլ երկրներում։ Պարգևատրվել է համառուսական ֆիզիոլոգիական ընկերության մեդալով, «Հայրենիքին մատուցած ծառայությունների համար» 2-րդ աստիճանի շքանշանով։

Կենսագրություն 

Լևոն Չայլախյանը ծնվել է 1928 թվականի հունվարի 21-ին Երևանում։ 19 տարեկանում ընդունվել է Մոսկվայի պետական համալսարանի կենսաբանության ֆակուլտետը, որն ավարտել է մարդու և կենդանիների ֆիզիոլոգիայի մասնագետի որակավորումով։ 1958 թվականին պաշտպանել է թեկնածուական ատենախոսությունը, աշխատանքի անցել ԽՍՀՄ գիտությունների ակադեմիայի կենսաֆիզիկայի ինստիտուտում; 1968 թվականին հաջողությամբ պաշտպանել է նաև դոկտորական ատենախոսությունը։ 1984 թվականին ընտրվել է ԽՍՀՄ գիտությունների ակադեմիայի թղթակից-անդամ։

Ծանոթագրություններ

Արտաքին հղումներ 

 Его статьи на Math-Net.Ru
 

Հայ ֆիզիոլոգներ
Հայ ակադեմիկոսներ
Ռուսաստանի ԳԱ թղթակից անդամներ
ԽՍՀՄ ԳԱ թղթակից անդամներ
Մոսկվայի հայկական գերեզմանատանը թաղվածներ
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կենսաբանական գիտությունների դոկտորներ
ՀԹՎ 2023 հոդվածներ